તો પહેલાં તો તમે એ જોવો કે કઇ કંપનીમાં ઇન્ટરવ્યૂ છે, કેવો માહોલ છે એ તમામ વસ્તુને ધ્યાનમાં રાખીને કપડાં નક્કી કરો. ઇન્ટરવ્યૂમાં કપડાં તો ફોર્મલ જ પહેરવાના છે પરંતુ કુર્તી-લેગિંગ્સ પહેરશો કે ફોર્મલ પેન્ટ અને એની ઉપર શર્ટ અને ટોપ પહેરશો એ તમારે નક્કી કરવાનું છે. પરંતુ એ વાતનું ખાસ ધ્યાન રાખો કે તમે એક ઇન્ટરવ્યૂમાં જાવ છો તો ભપકેદાર અથવા તો ખૂબ ડાર્ક કલરના કપડાં ન પહેરો. હવે વાત તમારા સૌંદર્યની. તમારી અંદરની સુંદરતાની સાથે-સાથે બહારી સુંદરતા હોવી એટલી જ જરૂરી છે. આપણે સામાન્ય રીતે ફેશવોશથી મોં ધોતા હોઇએ છીએ.. પરંતુ ઇન્ટરવ્યૂના આગળના દિવસે ચહેરા પર ટમેટાનો રસ લગાવો જે તમને ઘરે આરામથી મળી જશે. ત્યારબાદ ટમેટાના પલ્પનો પણ તમે ઉપયોગ કરી શકો છો. ટમેટાંનો રસ લગાડ્યા બાદ બીજા દિવસે તેના પલ્પને સ્ક્રબરની રીતે ચહેરા પર લગાવો. તમે ઇન્ટરવ્યૂ માટે જાવ ત્યારે ફાઉન્ડેશન લગાડો. અને જો તમારા ચહેરા પર દાગ-ધબ્બા હોય તો કન્સીલર લગાવી તેને છૂપાવી દો. આમ પણ કહેવાય છે ને કે ‘ફર્સ્ટ ઇમ્પ્રેશન ઇઝ લાસ્ટ ઇમ્પ્રેશન’. તમારી પહેલી ઓળખ જેવી પડશે એ છેલ્લે સુધી જળવાઇ રહેશે.